Евро

Евро (€) нь Европын Нэгдэлийн гишүүн 27 улсын 20-гийнх нь албан ёсны мөнгөн тэмдэгт юм. Хамтдаа Еврогийн бүс гэгддэг Австри, Бельги, Кипр, Финланд, Франц, Герман, Грек, Ирланд, Итали, Латви, Литва, Люксембург, Мальта, Нидерланд, Португал, Словак, Словени, Испани, Хорват, Эстони улсуудад албан ёсоор хэрэглэдэг. Тус мөнгөн тэмдэгт мөн Европын өөр таван улсад албан ёсны гэрээтэй ба гэрээгүй хэрэглэгддэг бөгөөд 327 сая европчуудын өдөр тутам хэрэглэдэг мөнгөн тэмдэгт болжээ. Дэлхий даяар 175 сая хүн евротой уясан мөнгөн тэмдэгт хэрэглэдгийн дотор Африкийн 150 сая хүн орно.

Евро нь дэлхийд валютын нөөц, арилжаалагддаг хэмжээгээрээ америк долларын дараа хоёрт л ордог. (2008 оны 11 дүгээр сарын байдлаар). Нийт 751 тэрбум гаруй евро эргэлтэд байдаг бөгөөд дэлхий дээр эргэлтэд байгаа бэлэн мөнгөний үнэлэмжийн хэмжээгээр америк долларыг гүйцсэн. ОУВС-гийн 2008 оны тооцоогоор мөнгөн тэмдэгтүүд дотроо Еврогийн бүс ДНБ, худалдан авах чадавхиар хоёрдахь том эдийн засаг болсон.  

Евро нэрийг албан ёсоор 1995 оны 12 дугаар сарын 16-нд хэрэглэх болсон. Евро 1999 оны 1 дүгээр сарын 1-нээс дэлхийн санхүүгийн зах зээлд бүртгэлийн мөнгөн тэмдэгтээр нэвтэрч, хуучин ECU-г 1:1 харьцаагаар халжээ. Еврогийн зоос болон цаасан дэвсгэртүүд 2002 оны 1 дүгээр сарын 1-нд гарсан.

Евро мөнгөн тэмдэгтийн мөнгөний бодлогыг Европын Төв банк хариуцдаг байна.

 Евроны дэвсгэртүүдийн зургийн цомог 

 Цахим холбоос 

 Албан ёсны цахим хуудаснууд 
 The euro – Europa
 English style guide
 European Central Bank
 Security features
 Exchange rates

 Бусад 
 The Euro Information Site – ibiblio
 The symbolic power of the euro - Bundeszentrale für politische Bildung
 Евро (Цаасан дэвсгэрт)  

 Эшлэл 


Ангилал:Европын мөнгөн тэмдэгтийн нэгж
Ангилал:Африкийн мөнгөн тэмдэгтийн нэгж
Ангилал:Америкийн мөнгөн тэмдэгтийн нэгж
Ангилал:Азийн мөнгөн тэмдэгтийн нэгж
Ангилал:Карлын шагналтан
Ангилал:Европын Холбооны бэлгэдэл